Diari Oficial de la Generalitat Valenciana


Sumari del DOGV 9304, del 23-03-2022 (2022/2022)

RESOLUCIÓ de 3 de març de 2022, de la Conselleria d'Hisenda i Model Econòmic, per la qual s'aproven les tarifes relatives a la gestió dels serveis de «blockchain» aplicables als encàrrecs realitzats a Infraestructures i Serveis de Telecomunicacions i Certificació, SAU, en la seua condició de mitjà propi i servei tècnic de l'Administració del Consell, els seus organismes públics i resta de societats mercantils, fundacions i consorcis de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9304

Data del DOGV
:   23-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2022


Data del document
:   08-03-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic
    * legislació
    * publicitat de les tarifes
    * fixació de preus

RESOLUCIÓ de 3 de març de 2022, de la Conselleria d'Hisenda i Model Econòmic, per la qual s'aproven les tarifes relatives a la gestió dels serveis de «blockchain» aplicables als encàrrecs realitzats a Infraestructures i Serveis de Telecomunicacions i Certificació, SAU, en la seua condició de mitjà propi i servei tècnic de l'Administració del Consell, els seus organismes públics i resta de societats mercantils, fundacions i consorcis de la Generalitat. [2022/2022]  
En l'article 104 de la Llei 27/2018, de 27 de desembre, de la Generalitat, de mesures fiscals, de gestió administrativa i financera i d'organització de la Generalitat, es disposa la creació d'una societat mercantil per a la prestació de serveis de comunicacions electròniques i de serveis de confiança en les transaccions electròniques, que tindrà la consideració de mitjà propi i servei tècnic de l'Administració del Consell, els seus organismes públics i resta de societats mercantils, fundacions i consorcis de la Generalitat; el seu objecte social és el que s'indica en la disposició addicional sisena de la Llei 3/2020, de 30 de desembre, de la Generalitat, de mesures fiscals, de gestió administrativa i financera i d'organització de la Generalitat:  
a) Prestació de serveis de transport, accés, difusió, allotjament, operació, manteniment i explotació de les xarxes de telecomunicacions de la Generalitat, així com els recursos associats als serveis de ràdio i televisió i d'emergències, dins de l'àmbit de responsabilitat de la Generalitat, així com qualsevol altre servei que la Generalitat es comprometa a prestar en el futur sobre aquestes infraestructures.  
  
La societat es constituirà com a operador de telecomunicacions i proveirà serveis de comunicacions electròniques amb les condicions que estableix la legislació vigent per als operadors controlats per administracions públiques.  
b) Prestació de serveis associats a les tecnologies de la informació i de les comunicacions, de seguretat i de confiança en les transaccions electròniques, així com la provisió, operació i manteniment dels sistemes i les infraestructures físiques necessàries per a la prestació d'aquests serveis.  
D'altra banda, l'article 32 de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014, estableix que els encàrrecs dels poders adjudicadors a mitjans propis personalitzats comportaran una compensació que s'establirà per referència a tarifes aprovades per l'entitat pública de la qual depén el mitjà propi personalitzat per a les activitats objecte per encàrrec realitzades pel mitjà propi directament.  
En conseqüència, i tenint en compte que les tarifes aplicables als encàrrecs que es facen a Infraestructures i Serveis de Telecomunicacions i Certificació, SAU, en la seua condició de mitjà propi, corresponen als costos reals de realització calculats a partir dels costos dels diferents elements i serveis necessaris per a la prestació, resolc:  
  
  
Primer  
Aprovar les tarifes relatives a la gestió dels blockchain (serveis de cadena de blocs) per part de la societat Infraestructures i Serveis de Telecomunicacions i Certificació, SAU, en la seua condició de mitjà propi i servei tècnic de l'Administració del Consell, els seus organismes públics i resta de societats mercantils, fundacions i consorcis de la Generalitat.  
  
Serveis de blockchain  
Concepte Tarifa Unitat  
Transacció xarxa blockchain 0,01822 €/kilobyte  
  
  
Segon  
Les tarifes aprovades tindran una vigència de dos anys, a comptar des de l'endemà de ser publicades en el Diari Oficial de la Generalitat Valenciana.  
  
València, 8 de març de 2022.- El conseller d'Hisenda i Model Econòmic: Vicent Soler i Marco.